**Javni poziv: Zbiranje prijav za sodelovanje na prazničnem sejmu v Radovljici v decembru 2025**

**Ime in sedež organizatorja:**

Javni zavod Turizem in kultura Radovljica, Linhartov trg 9, 4240 Radovljica
Matična številka: 368351600
ID za DDV: SI71535586
TRR: 013026030925656, UJP

**1. PREDMET JAVNEGA POZIVA:**

Predmet poziva je prijava za uporabnino stojnice na prazničnem sejmu v Radovljici, decembra 2025

**1.1 VSEBINA POZIVA:**

Praznični sejem v Radovljici se bo odvijal na Linhartovem trgu in v Radovljiški graščini. Namen sejma je obiskovalcem ponuditi raznoliko in kvalitetno rokodelsko ponudbo, ki je odraz slovenske tradicije in obrti.

**Datumi sejma v letu 2025:**

Nedelja, 30.11.2025, Miklavžev sejem, Radovljiška graščina (10.00 do 18.00)

Sobota, 6.12.2025, praznična Radolška tržnica, Linhartov trg (10.00 do 18.00)

Nedelja, 7.12.2025, praznični sejem, Linhartov trg (14.00 do 19.00)

Sobota, 13.12.2025, praznični sejem, Linhartov trg (14.00 do 19.00)

Nedelja, 14.12.2025, praznični sejem, Linhartov trg (14.00 do 19.00)

Sobota, 20.12.2025, ARTish (prijave na artish.si@gmail.com )

Nedelja, 21.12.2025, praznični sejem, Linhartov trg (14.00 do 19.00)

Ponedeljek, 22.12.2025, praznični sejem, Linhartov trg (14.00 do 19.00)

Torek, 23.12.2025, praznični sejem, Linhartov trg (14.00 do 19.00)

Sobota, 27.12.2025, praznični sejem, Linhartov trg (14.00 do 19.00)

Nedelja, 28.12.2025, praznični sejem, Linhartov trg (14.00 do 19.00)

Ponedeljek, 29.12.2025, praznični sejem, Linhartov trg (14.00 do 19.00)

Torek, 30.12.2025, praznični sejem, Linhartov trg (14.00 do 19.00)

**2. POGOJI ZA UDELEŽBO V POSTOPKU JAVNEGA ZBIRANJA PONUDB**

1.    Ponudniki morajo biti registrirani za opravljanje dejavnosti in imeti dovoljenje za obratovanje.
2.    Ponudniki morajo imeti davčno blagajno oz. drugače zakonsko urejen sistem izdaje računov.
3.    Ponudnik mora zadostovati minimalno dvema od meril:

* Merilo rokodelske dediščine, dokazano z enim od rokodelskih certifikatov
* Merilo unikatnosti oz. sodobne rokodelske ustvarjalnosti
* Merilo izvornosti surovin
* Merilo funkcionalnosti izdelkov

4.    Prednost bodo imeli ponudniki, katerih izdelki nosijo oznake slovenskih in

 destinacijskih certifikatov.

5.    Ponudniki morajo uporabljati papirnato ali biorazgradljivo embalažo.

6.    Ponudniki morajo ob elektronski prijavi organizatorju poslati fotografije izdelkov.

**3. MERILA ZA IZBOR:**

Na dogodkih na Linhartovem trgu je predvidenih do 11 stojnic. Na Miklavževem sejmu 30.11. bo 30 miz, na praznični Radolški tržnici pa 11 stojnic za rokodelce in 10 miz za ponudnike živilskih izdelkov.
Ponudniki bodo ocenjeni glede na kakovost in raznolikost ponudbe. Prednost bodo imeli ponudniki, ki izpolnjujejo pogoje iz točke 2.

Izbor ponudnikov bo opravil organizator dogodka.

**3.  UPORABNINA STOJNICE:**

Sodelujočim ponudnikom se zaračuna uporabnina stojnice, ki za vse termine znaša **15,00 EUR + ddv, razen za Miklavžev sejem 30€ + ddv.**

Uporabnina stojnice vključuje:

- 1 prodajno stojnico/mizo,
- električni priključek izključno za osvetlitev za katero poskrbite sami
- promocijske in oglaševalske aktivnosti vezane na predstavitev prireditve in ponudnikov,
- varovanje na prireditvi

Uporabnino stojnice mora ponudnik poravnati pred prireditvijo. Po dostavi podpisane prijavnice in opravljenem izboru, prijavitelj prejme predračun, ki ga mora **poravnati najkasneje do 14. novembra 2025** na Turizem in kultura Radovljica, Linhartov trg 9, 4240 Radovljica, TRR: 013026030925656, UJP, s pripisom za »Praznični sejem Radovljica 2025«.

Za vsak dodatek ob prodajnem mestu je treba pridobiti predhodno soglasje organizatorja prireditve. Vsi ponudniki morajo s stojnico ravnati kot dobri gospodarji, skrbeti morajo za red in čistočo v neposredni bližini. Uporaba grelnikov je strogo prepovedana, saj porabi preveč električne energije.

Če se prireditev časovno premakne, skrajša, podaljša ali prostorsko preuredi, ponudniki niso upravičeni do povračila škode ali vrnitve vplačanega nadomestila. Če prireditve ni mogoče izvesti iz razlogov, za katere ne odgovarja organizator (višja sila, vremenski razlogi) in prireditev v celoti odpade (oba dneva), bo organizator vrnil ponudniku že vplačano nadomestilo.

**4. OBVEZNOSTI ORGANIZATORJA IN PONUDNIKOV**

Organizator prireditve ima ob prijavi pravico zahtevati od ponudnika obrtno dovoljenje oziroma registracijo z odločbo pristojnega organa, da so izpolnjeni z zakonom določeni pogoji za opravljanje dejavnosti. Organizator prireditve ima pravico odpovedati sodelovanje ponudnika na prireditvi, če ne dostavi zahtevanih dokumentov. Organizator ne odgovarja za kazni, ki jih prejmejo ponudniki od pristojnih organov, v nobenem primeru, zato morajo ponudniki imeti vsa ustrezna in veljavna dovoljenja za prodajo in opravljanje drugih vsebin v okviru uporabe stojnice.

Organizator si pridružuje pravico samostojno odločati o izboru sodelujočih rokodelcev na dogodkih.

**5.  ROK IN NAČIN ODDAJE PONUDB**

Ponudnik mora v celoti izpolnjeno in podpisano prijavnico poslati organizatorju na elektronski naslov blanka.grasic@radolca.si . Prijavnico najdete v priponki te e-pošte.

**Zadnji rok za prijavo je petek, 17. oktober 2025 do 12. ure.**

O izboru boste obveščeni najkasneje do 24.10. 2025 preko e-poštnega naslova, ki ste ga navedli na prijavnici.

Vse dodatne informacije so vam na voljo na telefonski številki 041 366 821 (Blanka Grašič)